Gudbrandus Thorlacius

Gudbrandus ThorlaciusVide Gudbrandi Thorlacii praefationem in Arngrimi Ionae Brevi Commentario de Islandia excusam. (Islandice Guðbrandur Þorláksson, id est Thorlaci filius, Francogallice Gundebrand de ThorlacVide Isaaci Peyrerii Relationem de Islandia (Francogallice Relation de l'Islande, écrite par Isaac de La Peyrère), pag. 5., anno 1542 natus, mortuus die 20 Iulii anno 1627) fuit theologus Islandus et episcopus Holensis. Praeter functiones ecclesiasticas Gudbrandus pluribus disciplinis variisque eruditionibus politus se artibus mathematicis ac siderum computationi dedit, ut tabulam Islandiae geographicam sui temporis accuratissimam conficere posset. Etiam litteras divinas primus in Islandicum sermonem vertit integras, quae ex nomine eius vulgo Guðbrandsbiblía appellatae sunt.

 Vita 
Gudbrandus natus est Staðarbakki in boreali Islandia parentibus Thorlaco Halldori filio et Helga, nomophylacis Ionae Sigmundini filia. Pueritia ibidem et Thingeyris peracta anno aetatis undecimo in scholam Holensem (eodem anno 1553 fundatam) ablegatus sex annos litteris studuit. Rude scholastica donatus anno 1560 scholae hypodidascalus constitutus est; in quo officio biennium cum egisset, Hafniam profectus est, ubi in Regia Academia Nicolao Hemmingio et Paulo Madsen, postero Selandiae superintendente, doctoribus theologiae usus est. Anno 1564 in Islandiam reversus scholae Scalholtinae rector praepositus est, quod munus post triennium, tum sacris initiatus, cum praebenda Breidabolstadensi commutavit.
Postquam Olaus Hialti filius, hactenus praeses Holensis, anno 1569 mortuus est, Gudbrandus a rege Friderico II in Daniam vocatus Hafniam contendit, ut ibidem supremam dioeceseos Holanae ephoriam acciperet; infulaque episcopali a Paulo Madsen, suo quondam praeceptore, ornatus anno 1571 in patriam revertit.Kristian Kaalund, Guðbrandur Thorláksson, in: Dansk biografisk leksikon, tomus XVII, Carl Frederik Bricka edidit, Hafniae 1903, pag. 272–274.<br/ >

 Opera 
 Biblía, það er öll heilög ritning, Holis 1584
 Ein ný sálmabók, Holis 1589
 Graduale, Holis 1594
 Ein áminning og undirvísun, Holis 1595
 Hortulus animae, það er aldingarður sálarinnar, Holis 1596
 Sú rétta confirmatio, Holis 1596
 Ein ný húspostilla, Holis 1597
 Kristileg undirvísun um ódauðleika sálarinnar, Holis 1601
 VII iðranarsálmar Davíðs, Holis 1606
 Graduale. Ein almennileg messusöngbók, Holis 1607
 Það nýja testamentum, Holis 1609
 Ein ný vísnabók, Holis 1612
 Sálmabók íslensk, Holis 1619

 Notae 

Categoria:Scriptores Islandiae
Categoria:Auctores Islandici
Categoria:Nati 1541
Categoria:Mortui 1627
Categoria:Episcopi Islandiae
Categoria:Magistri
Categoria:Alumni Universitatis Hafniensis